

POGOSTA VPRAŠANJA UPORABNIKOV

1. **Kako si izposodim knjigo?**

E-knjigo si lahko izposodite, če ste član katerekoli splošne knjižnice v Sloveniji.

Pred samo izposojo namestite ustrezno programsko opremo:

* za branje na računalniku je to Thorium Reader,
* za branje na e-bralniku, tabličnem računalniku ali mobilnem telefonu pa aplikacija Cantook by Aldiko.

 Izposojo e-knjige opravite v Cobiss+ ali mCOBISS.

1. **Koliko knjig naenkrat imam lahko izposojenih?**

Naenkrat imate lahko izposojenih največ 5 e-knjig.

1. **Ali lahko izposojene knjige berem na več napravah hkrati?**

Izposojene e-knjige lahko berete na 2 napravah hkrati.

1. **Za koliko časa si lahko izposodim knjigo?**

E-knjigo si izposodite za 21 dni.

1. **Ali lahko knjigo predčasno vrnem?**

Da, e-knjigo lahko predčasno vrnete po 24 urah.

1. **Ali moram plačati zamudnino, če knjige pravočasno ne vrnem?**

Zamudnina se v primeru e-izposoje ne zaračunava, saj se po preteku roka za izposojo, tj. 21 dni, e-knjiga samodejno razdolži.

1. **Ali izposoja knjig kaj stane?**

Za člane splošnih knjižnic z urejenim statusom je izposoja e-knjig brezplačna.

1. **Kateri e-bralniki podpirajo Platformo ELA?**
* Platforma COBISS Ela je združljiva z vsemi bralniki, ki podpirajo Android operacijski sistem verzije V5.1 ali novejšo in hkrati omogoča prenos aplikacij iz Google Play trgovine.
* IZUM je za Inkbook bralnike od leta 2019 dalje razvil aplikacijo ElaHelper, ki uporabnikom priporočenih bralnikov prejšnjega sistema omogoča branje tudi na Platformi COBISS Ela.
* Bralnika KOBO in KINDLE zaenkrat nista združljiva s Platformo COBISS Ela.

V primeru tehničnih težav se obrnite na IZUM (Inštitut informacijskih znanosti). Uradne ure:

Ponedeljek–petek: 7:30–20:00

Sobota: 7:30–13:00

E: izum@izum.si

T: 02 25 20 333